proxectonos/corpus_dominio_legal_administrativo_tmp huggingface dataset:
02/11/2017 | Administración LocalMunicipal
Santiago de Compostela
Servizo de Contratación
Subministro de prendas de uniformidade da policía local de Santiago de Compostela 2017; Lote A: Prendas de confección a medida, Lote B: Complementos, Lote C: Calzado, Lote D: Prendas para o auga

OBXECTO DO CONTRATO: Subministro de prendas de uniformidade da policía local de Santiago de Compostela 2017; LOTE A: Prendas de confección a medida, LOTE B: Complementos, LOTE C: Calzado, LOTE D: Prendas para o auga. REFERENCIA DO EXPEDIENTE: CON/40/2017. LOTE A: 35.764,46 euros LOTE B: 34.040,50 euros LOTE C: 11.441,32 euros LOTE D: 1.256,20 euros PRAZO DE EXECUCIÓN: Establécese un prazo de execución de QUINCE DÍAS. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 15 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. “10.2 O contrato adxudicarase, mediante procedemento aberto, tomando como único criterio o prezo” GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 27 de outubro de 2017. A CONCELLEIRA DELEGADA DE ECONOMÍA, FACENDA E ADMINISTRACIÓN Asdo.: María Rozas Pérez
02/11/2017 | Administración LocalMunicipal
Betanzos
Anuncio aprobación provisional de modificación de Ordenanza fiscal número 5

O pleno deste concello, en sesión realizada o día 30 de outubro de 2017 acordou a aprobación provisional da modificación da ordenanza fiscal número 5, reguladora da taxa polo outorgamento de licenzas de autotaxi e demais vehículos de alugueiro, para suprimir a tarifa por ocupación de cada vehículo ao ano. En cumprimento do disposto no artigo 17.2 do Texto refundido da Lei reguladora das Facendas Locais, aprobado por Real decreto lexislativo 2/2004, do 5 de marzo, sométese o expediente a información pública polo prazo de trinta días a contar dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Se transcorrido o devandito prazo non se presentaran reclamacións, considerarase definitivamente adoptado o acordo ata entón provisional. Betanzos, 31 de outubro de 2017 O alcalde José Ramón García Vázquez
02/11/2017 | Administración LocalMunicipal
Padrón
Anuncio de aprobación definitiva do presuposto 2017

EDICTO Tendo quedado definitivamente aprobado o orzamento xeral do Concello de Padrón para o exercicio económico 2017, pola aprobación inicial polo Pleno da Corporación en sesión ordinaria realizada, en primeira convocatoria, o 28 de setembro de 2017, e polo transcurso dun período de exposición ao público de 15 días hábiles sen que se tivesen presentado reclamacións, en cumprimento do disposto no artigo 169.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais, faise público que os Estados que se integran no Orzamento Xeral, tanto en gastos como en ingresos, a nivel de capítulos, ascenden aos importes que a continuación se expresan: ESTADO DE GASTOS ESTADO DE INGRESOS Na referida sesión plenaria tamén se acordou aprobar a plantilla de persoal desta Corporación, de acordo co previsto no artigo 127 do Real Decreto Lexislativo 781/1986, que se reproduce a continuación: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. Padrón, 27 de outubro de 2017. O alcalde Asdo.: Antonio Fernández Angueira
02/11/2017 | Administración LocalMunicipal
Dodro
Anuncio aprobación prezo público Seráns de traballos artesanais e labores con fío

A Xunta de Goberno Local en sesión ordinaria de data 25 de outubro de 2017, resolveu: Primeiro. Aprobar a fixación do prezo público polo curso Seráns de traballos artesanais e labores con fíos, en 6,00 € por persoa ao mes, organizado pola Concellería de Cultura, Voluntariado e Asociacionismo. Segundo. Publicar esta acordo no taboleiro de anuncios do Concello, así como no Boletín Oficial da Provincia, durante o prazo de 15 días. Dodro, 27 de outubro de 2017 O alcalde Valentín Alfonsín Somoza
02/11/2017 | Administración LocalMunicipal
Oroso
Anuncio de subministro de tractor agrícola con brazo desbrozador hidraúlido

1) Entidade adxudicadora: Datos xerais e datos para a obtención de información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: i) Dependencia. Intervención ii) Domicilio. Praza de Isaac Díaz Pardo,1 iii) Localidade e código postal. Oroso,15888 iv) Teléfono.981691478 v) Telefax.981691786 vi) Correo electrónico: ana. linares@oroso. es vii) Dirección de Internet do perfil do contratante.www.concellooroso.com viii) Data límite de obtención de documentación e información. Ata 2 días naturais antes da finalización do prazo para presentación de proposicións d) Número de expediente.2017/C005/000002 a) Tipo. Contrato de subministro b) Descrición. Subministro de tractor agrícola con brazo desbrozador, dividido en dous lotes c) Lugar de execución/entrega: Concello de Oroso d) Prazo de execución e prórroga: Ver artigo 6 do prego de cláusulas administrativas particulares. a) Tramitación. Ordinario b) Procedemento. Aberto con pluralidade de criterios de adxudicación. c) Criterios de adxudicación. Ver artigo 12 do prego de claúsulas administrativas.4) Orzamento base de licitación. Véxase artigo 7.2 do prego de claúsulas administrativas 5) Garantías esixidas. Definitiva (5%) do importe de adxudicación 6) Valor estimado: 76.000 euros 7) Requisitos específicos do contratista. Véxase cláusula 3 e 4 do prego, de cláusulas administrativas. a) Data límite de presentación: 15 días naturais contados desde o día seguinte ao da publicación do último anuncio no BOP, perfil do contratante ou no DOG. b) Modalidade de presentación: Presencial ou por correo c) Lugar de presentación i) Dependencia. Rexistro xeral do Concello. ii) Domicilio. Praza de Isaac Díaz Pardo, 1 iii) Localidade e código postal: Oroso, 15888 d) Prazo durante o cal o licitador estará obrigado a manter a súa oferta.3 meses a) Dirección. Praza de Isaac Díaz Pardo, 1 b) Localidade e código postal. Oroso, 15888 10) Gastos de publicidade. Os gastos que xeren os anuncios cun máximo de 1000 euros. Oroso, 25 de outubro de 2017 O alcalde. Maria Emiliana Galonce Aige
03/11/2017 | Administración LocalMunicipal
Ribeira
Padróns fiscais polo concepto de mesas e cadeiras, correspondente ao exercicio 2017

Por Decreto da Alcaldía de data 27.10.2017, no Concello de Riveira vense de aprobar os padróns fiscais polo concepto de mesas e cadeiras, correspondente ao exercicio 2017. De acordo co establecido no art.º 102.3 da Lei 58/2003 do 17 de Decembro Xeral Tributaria, así como nos artigos 24 e seguintes do Real Decreto 939/05 de 29 de xullo, polo que se aproba o Regulamento Xeral de Recadación, ponse en coñecemento dos interesados que nas Oficinas Municipais deste Concello, e durante o período dun mes a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, de 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 27 de outubro e concluirá o 26 de decembro, ambolos dous inclusive, do ano actual.1. Pagamentos domiciliados: faranse efectivos mediante débito na conta bancaria sinalada polo interesado.2. Pagamentos non domiciliados: o cobro dos recibos non domiciliados realizarase mediante o envío dos recibos ós domicilios dos contribuíntes, que deberan aboalos exclusivamente nas entidades financeiras colaboradoras, segundo o horario de caixa de cada entidade, ou a través de Internet, no enlace Entidades colaboradoras de www.riveira.es, ou nos caixeiros das devanditas entidades que dispoñan do servizo de pago de recibos con código de barras Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Riveira, a 27 de Outubro do 2017 O ALCALDE, Manuel Ruiz Rivas
03/11/2017 | Administración LocalMunicipal
Ames
Avocación da competencia para a sinatura diaria de oficinas xerais para o día 27 de setembro de 2017 e nova delegación

ANUNCIO Avocación da competencia para a sinatura diaria de Oficinas Xerais para o día 27 de setembro de 2017 e nova delegación Mediante resolución desta Alcaldía 2238/2017, de 27 de setembro, avocouse a competencia delegada na concelleira M.ª Isabel González Cancela por decreto da Alcaldía 909/2015, de sinatura diaria de Oficinas Xerais, única e exclusivamente para o día 27 de setembro de 2017, delegándose a súa vez a sinatura dese día no concelleiro José Blas García Piñeiro. O que se fai público, aos efectos de xeral coñecemento. Ames, 27 de setembro de 2017. O alcalde José M. Miñones Conde
03/11/2017 | Administración LocalMunicipal
San Sadurniño
Aprobación do padrón fiscal de axuda no fogar do mes de setembro 2017

ANUNCIO Exposición pública de aprobación de padrón fiscal de axuda no fogar do mes de setembro de 20 17 A Xunta de Goberno Local deste Concello, en sesión celebrada o día 23 de outubro de 2017, acordou aprobar o padrón cobratorio correspondente á prestación do servizo de axuda no fogar a persoas dependentes do mes de setembro do presente exercicio 2017, que comprende un total de 41 recibos e ten un importe total de 4.330,68 euros, e á prestación do servizo de axuda no fogar de libre concorrencia do mes de setembro do presente exercicio 2017, que comprende un total de 7 recibos e ten un importe total de 160,80 euros, e de conformidade co disposto no artigo 124 da Lei xeral tributaria e 88 do Regulamento xeral de recadación, os citados padróns sométense mediante o presente a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 27 de outubro de 2017. O ALCALDE, Secundino García Casal
03/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59383. Sabalogal, S. L. Concello de Sobrado

Sabalogal S. L. solicita de Augas de Galicia a autorización de obras no lugar de Madelos, parroquia de Carelle (San Lourenzo), t. m. de Sobrado (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59383 As obras solicitadas consisten na rehabilitación e ampliación dunha antiga edificación na parcela nº 213 do polígono 39 do concello de Sobrado (ref. catastral 15081A039002130000AL), lugar de Madelos, para a apertura dunha pensión. A nova edificación terá unha superficie construída de 339 m2 e sitúase na zona de policía do río do Batán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sobrado ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de outubro de 2017 O xefe do servizo territorial Ángel Gómez Rey
03/11/2017 | Administración LocalMunicipal
Ribeira
Anuncio para contratar o servizo de catering para a celebración do “Encontro do maior 2017”

Anuncio para contratar o servizo de catering para a celebración do “Encontro do maior 2017” 1.–Entidade adxudicadora. Organismo: Concello de Riveira. Dependencia que tramita o expediente: Oficina Municipal de Contratación.2.–Obxecto do contrato. Tipo: Contrato administrativo de servizos. Denominación: servizo de catering para a celebración do “Encontro do maior 2017”. Prazo de execución: 3 de decembro de 2017.3.–Orzamento base de licitación. Orzamento base: 41.818,18 €. IVE (21%): 4.181,82 €. Orzamento total de licitación: 46.000,00 €. 4.–Revisión de prezos. Non procede.5.–Financiamento. Municipal.6.–Tramitación e procedemento. Tramitación: ordinaria. Procedemento: aberto.7.–Criterios de valoración das ofertas. Un único criterio de adxudicación (prezo máis baixo). 8.–Garantías esixidas. Provisional: non se esixe. Definitiva: 5% do importe de adxudicación, excluído o imposto sobre o valor engadido.9.–Requisitos específicos do contratista. Clasificación: non se esixe. Solvencia económica e financeira e solvencia técnica ou profesional: acreditarase do xeito indicado na cláusula 18ª.2, letras G y H do prego de cláusulas administrativas particulares.10.–Presentación de ofertas. Prazo de presentación: dentro do prazo de QUINCE (15) DÍAS NATURAIS, contados a partir do día seguinte ao de publicación do anuncio de licitación no Boletín Oficial da Provincia da Coruña e/ou no Perfil do contratante. Lugar de presentación: no Rexistro Xeral do Concello de Riveira, sito na Praza do Concello, número 1, de Riveira, en horario de atención ao público. Tamén se poderán presentar a través dunha oficina de Correos cos requisitos e formalidades indicados na cláusula 10.ª do prego de cláusulas administrativas particulares. Documentación a presentar: a esixida na cláusula 11ª do prego de cláusulas administrativas particulares.11.–Apertura das ofertas. O lugar, data e hora na que se celebrará o acto público de apertura das ofertas presentadas publicarase no “Perfil de Contratante”. 12.–Taxas do contrato. Segundo a Ordenanza fiscal B.1.1, reguladora da taxa pola expedición de documentos administrativos: – Por tomar parte na contratación: 60,00 € (artigo 6, epígrafe 7). – Por formalización do contrato: calculada segundo o artigo 6, epígrafe 6.13.–Gastos de publicidade. Os derivados da publicación dos anuncios de licitación serán por conta do adxudicatario.14.–Obtención de documentación e información. Dependencia: Oficina de Contratación do Concello de Riveira. Domicilio: Praza do Concello, n.º 1. Riveira (A Coruña). C. P. 15960 Teléfono 981 83 54 17. Extensión 214. Fax 981 87 16 10 Correo electrónico: contratacion@riveira. com Dirección do perfil de contratante do Concello de Riveira na internet: www.riveira.es Data límite para a obtención de documentación e información: ata as 12.00 horas do día de finalización do prazo para presentar as ofertas. Riveira, a 30 de outubro de 2017. O alcalde Asdo.: Manuel Ruiz Rivas
03/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59506. Servizo de Prevención e Defensa contra Incendios Forestais. Concello de Boimorto

O Servizo de Prevención e Defensa contra Incendios Forestais, solicita de Augas de Galicia a autorización de obras no lugar de Ciocende, parroquia de Mercurín (San Xoán), t. m. de Boimorto (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59506 As obras solicitadas consisten na construción dun depósito de auga para a extinción de incendios no punto de coordenadas ETRS89 X: 566.379 Y: 4.760.741 correspondéndose coa parcela nº 179 do polígono 502 do concello de Boimorto. O depósito terá dimensións de 3x8 mts e realizarase mediante formigón armado e contará cun peche perimetral de maia de 2 m de alto. As obras sitúanse na zona de policía de leitos dun afluente do rego do Muíño de San Estevo. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Boimorto ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de outubro de 2017 O xefe do servizo territorial Ángel Gómez Rey
03/11/2017 | Administración LocalMunicipal
Noia
Administración Financeira. Intervención
Aprobación inicial expdte. crédito extraordinario 5/2017

Aprobado inicialmente polo Pleno da Corporación, en sesión ordinaria celebrada o 31 de outubro de 2017, o expediente de concesión de crédito extraordinario número 5/2017, por importe de 159,050,42 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 2 de novembro de 2017. O alcalde, José Santiago Freire Abeijón
03/11/2017 | Administración LocalProvincial
Deputación Provincial da Coruña
Servizo de Planificación e Xestión de Recursos Humanos. Sección de Planificación de Recursos Humanos
Lista provisional de admitidos e excluídos a proceso selectivo de consolidación de prazas

ANUNCIO RESOLUCIÓN N.º 33850/2017 DE 31/10/2017 POLA QUE SE APROBA A LISTA PROVISIONAL DE PERSOAS ADMITIDAS E EXCLUÍDAS AO PROCESO SELECTIVO DE CONSOLIDACIÓN DE EMPREGO TEMPORAL DE PRAZAS INCLUÍDAS NA OFERTA DE EMPREGO PÚBLICO DO 2017 D. Valentín González Formoso, Presidente da Deputación Provincial da Coruña, Logo de ver as solicitudes presentadas para participar nas probas selectivas convocadas no BOP n.º 153 de 14/08/2017, para a consolidación de emprego temporal das prazas incluídas na oferta de emprego público do 2017 (letrado adxunto, cociñeiro, axudante de cociña, celador e mozo de servizo axudante) e tendo en conta as bases da convocatoria: RESOLVO: Aprobar as listas provisionais de admitidos e excluídos ás citadas probas selectivas, que de seguido se relacionan, e dispoñer a súa publicación no Boletín Oficial da Provincia, fixándose un prazo de dez días hábiles para os efectos de reclamacións previstos na normativa vixente: A Coruña, 31 de outubro de 2017. O Presidente O Secretario Xeral, Valentín González Formoso José Luis Almau Supervía
03/11/2017 | Administración LocalMunicipal
Noia
Secretaría
Inicio de expediente de investigación de titularidade de camiño en Redondelo

ANUNCIO Resolución de alcaldía n.º 2524/2017, de data 25 de outubro de 2017, pola que se inicia EXPEDIENTE DE INVESTIGACIÓN da titularidade do camiño sito no lugar de Redondelo, no concello de Noia Por Resolución de alcaldía n.º 2524/2017, de data 25 de outubro de 2017, o alcalde do Concello de Noia resolveu, entroutras, INCOAR o correspondente EXPEDIENTE DE INVESTIGACIÓN da titularidade do camiño sito no lugar de Redondelo (co emprazamento e superficies que constan no expediente), no Concello de Noia, e que, presuntamente pertence ó Municipio, e PUBLICAR o acordo de incoación do expediente no Boletín Oficial da Provincia (BOP) e un exemplar do boletín deberase expor no Taboleiro de Anuncios do Concello por un período de QUINCE DÍAS (15). Transcorridos quince días dende a publicación do presente, os posibles interesados e persoas afectadas disporán dun prazo de UN MES (1), contado dende o día seguinte ao que deba darse por finalizada a citada publicación de anuncios no taboleiro de anuncios do Concello, para alegar por escrito canto estimen conveniente o seu dereito, acompañando tódolos documentos nos que funden as súas pretensións. Todo elo de conformidade co establecido nos artigos 44 e seguintes do Real Decreto 1372/1986, do 13 de xuño, polo que se aproba o Regulamento de Bens das Entidades Locais. Lugar e horario de consulta da documentación completa: nas oficinas municipais do Departamento de urbanismo do concello de Noia, en horario de 9.00 a 13.30 horas. Noia, 25 de outubro de 2017. El alcalde Asdo.: José Santiago Freire Abeijón
03/11/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Servizo Territorial da Zona Galicia Centro
DH. W15.59550. Dirección Xeral de Desenvolvemento Rural. Concello de Vilasantar

A Dirección Xeral de Desenvolvemento Rural solicita de Augas de Galicia a autorización de obras no t. m. de Vilasantar (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.59550 As obras solicitadas consisten na construción de catro novas obras de paso sobre os ríos de Vitris, Gándaras e dous dos seus afluentes, na rede de camiños de concentración parcelaria da zona de Barbeito, no concello de Vilasantar. Os pasos sitúanse nas coordenadas X:568.743 Y:4.769.317, X:569.737 Y:4.771.688, X:570.059 Y:4.771.763, X:570.224 Y:4.772.173. As obras consisten respectivamente nun marco de 3x2 mts, un marco de 4x2,5 mts, un tubo de Ø1800mm e un tubo de Ø1.500mm. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de outubro de 2017 O xefe do servizo territorial Ángel Gómez Rey
03/11/2017 | Administración LocalMunicipal
Noia
Administración Financeira. Intervención
Aprobación inicial expdte. concesión crédito extraordinario 4/2017

Aprobado inicialmente polo Pleno da Corporación, en sesión ordinaria celebrada o 31 de outubro de 2017, o expediente de concesión de crédito extraordinario número 4/2017, por importe de 150.936,22 €, en cumprimento do disposto nos artigos 169.1 do Texto refundido da Lei reguladora de facendas locais, e 20.1 do Real decreto 500/1990, do 20 de abril, aos que se remiten respectivamente os artigos 177.2 daquel e 38.2 de este, exponse ao público na Intervención municipal o expediente de referencia, polo prazo de quince días hábiles, que comezarán a contarse dende o seguinte ao da publicación deste anuncio no Boletín Oficial da Provincia da Coruña, co fin de que durante este poidan formularse ante o Pleno da Corporación as reclamacións que consideren pertinentes. Se finalizado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 TRLRFL. Noia, 2 de novembro de 2017. O alcalde, José Santiago Freire Abeijón
03/11/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 26 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ordes (expediente IN407A 2017/47-1)

Acordo do 26 de outubro de 2017, da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Ordes (expediente IN407A 2017/47-1). Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada reforma LMTA. Derivada Paraíso, no concello de Frades (expediente IN407A 2017/47-1), por resolución desta xefatura territorial, do 13 de setembro de 2017, a favor da entidade beneficiaria Unión Fenosa Distribución, SA, con enderezo en Avda. de Arteixo, 171.15007 - A Coruña. Esta Xefatura Territorial acorda sinalar o día 12 de decembro de 2017 para o levantamento das actas previas á ocupación, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Ordes, deducida da que se someteu a información pública no DOG, no BOP e no xornal La Voz de Galicia de datas 08.06.2017, 23.05.2017 e 09.06.2017, respectivamente, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 26 de outubro de 2017. Isidoro Martínez Arca Xefe territorial da Coruña
03/11/2017 | Administración LocalMunicipal
Boiro
Exposición ao público do expediente de modificación de créditos n.º 10/2017 e n.º 11/2017

ANUNCIO DE EXPOSICIÓN Ó PÚBLICO O Pleno da Corporación, en sesión celebrada o día 27 de outubro de 2017, aprobou inicialmente o expediente de modificación de créditos n.º 10/2017 e o n.º 11/2017. En cumprimento do disposto no artigo 177.2 do RDL 2/2006, de 5 de marzo, texto refundido da Lei reguladora das facendas locais, exponse ó público por prazo de 15 días hábiles, durante os cales os interesados poderán examinar o expediente e presentar as reclamacións que consideren pertinentes. Boiro, 28 de outubro de 2017. O alcalde-presidente Juan José Dieste Ortigueira
03/11/2017 | Administración LocalMunicipal
Noia
Administración Financeira. Intervención
Aprobación inicial modificación bases execución orzamentaria de 2017

O Pleno desta Corporación, na sesión plenaria extraordinaria celebrada no día 31 de Outubro de 2017, aprobou inicialmente a modificación núm.2/2017 da base núm.28ª das de execución orzamentaria vixentes en 2017, que queda redactada como segue: “A realización de traballos extraordinarios fora da xornada laboral ordinaria, polo persoal laboral e funcionario, ten un carácter excepcional e limitado: a) No caso do persoal funcionario, o importe máximo que se poderá utilizar para as gratificacións e horas extraordinarias é o consignado na partida 920 15100 que ascende a 30.000,00 €. b) No caso do persoal laboral, opera o límite de 80 horas establecido no Estatuto dos traballadores (artigo 35).” En aplicación do artigo 169.1 do Real decreto lexislativo 2/2004, de 5 de marzo, polo que se aproba o Texto refundido da Lei de facendas locais, o expediente sométese exposición pública por quince días que se computarán desde o día seguinte á publicación deste anuncio no boletín oficial da provincia da Coruña para que as persoas interesadas podan examinalo e presentar as reclamacións que estimen oportunas. Se finalizado o prazo de exposición pública se presentaran reclamacións, o Pleno disporá do prazo dun mes para resolvelas; de non presentarse, o expediente quedará definitivamente aprobado. Así mesmo, unha vez que o acordo sexa definitivo, en aplicación do artigo 75.5 da Lei de bases do réxime local, deberá fixarse no taboleiro de anuncio do Concello. Noia, 2 de novembro de 2017. O alcalde, José Santiago Freire Abeijón
03/11/2017 | Administración LocalMunicipal
Cedeira
Anuncio aprobación inicial de modificción de Ordenanza fiscal 1.1 reguladora del IBI para 2017

O Pleno do Concello, en sesións celebradas o 27 de setembro de 2017 e o 31 de outubro, adoptou os acordos de modificación inicial da seguinte ordenanza fiscal: -Ordenanza fiscal 1.1 reguladora do imposto de ben inmobles Sométense o devandito expediente a información pública e audiencia aos interesados durante o prazo de trinta días hábiles contados a partir da publicación do presente anuncio no Boletín Oficial da Provincia, dentro dos cales os interesados poderán examinalos no Concello e presentar as reclamacións que estimen oportunas. O acordo de aprobación incial elevaráse a definitivo no caso de que non se produzan reclamacións durante o prazo de exposición pública, do expedientes, de conformidade co disposto no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Cedeira, 31 de outubro de 2017 O Alcalde, Pablo Diego Moreda Gil
03/11/2017 | Administración LocalMunicipal
Muros
Anuncio de aprobación inicial da modificación de crédito 13/2017

O Pleno deste Concello, na súa sesión ordinaria celebrada o día 26 de outubro de 2017, acordou a aprobación inicial do expediente de modificación de créditos n.º 13/2017 por transferencia de créditos entre aplicacións de gastos en distinto grupo de función. En cumprimento do que dispón o artigo 169.1 por remisión do 179.4 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, o expediente sométese a información pública polo prazo de quince días, que se comezarán a contar desde o día seguinte á publicación deste anuncio no Boletín Oficial da Provincia, para que as persoas interesadas poidan examinalo e presentar as reclamacións que estimaren oportunas. Se logo de que transcorra o prazo non se presentou ningunha alegación, o expediente considerarase aprobado definitivamente. Muros, 30 de outubro 2017. A Alcaldesa. Arnald Cilia Arslan.
03/11/2017 | Administración LocalMunicipal
Ames
Anuncio de licitación das “Obras de saneamento en Ventosa”

Entidade adxudicataria: Concello de Ames. Obxecto do contrato: Execución das obras incluídas no proxecto “Obras de saneamento en Ventosa”. Tramitación: Ordinaria. Procedemento: Aberto cun único criterio de valoración: factor prezo Orzamento de licitación: 62.549,18 IVE incluído Prazo de execución: 6 meses. Garantías: Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.200 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no no perfil do contratante do Concello de Ames. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por contra do adxudicatario ata o importe máximo de 500.- Outras informacións: Ver pregos de cláusulas administrativas particulares. Ames, 30 de outubro de 2016 O alcalde, José M. Miñones Conde
03/11/2017 | Administración LocalMunicipal
Cambre
Avocación de competencias da quinta tenente de alcalde, Josefa Vázquez Soto, dende o día 2 ao 10 de novembro, ambos os dous incluídos

Esta Alcaldía, con data do día 24 de outubro de 2017, ditou a Resolución número 1869/2017 que se transcribe a continuación: “Dona Aurora Carmen Ezzaroili Slaughter, quinta tenente de alcalde, comunicou a esta alcaldía que por motivos persoais non poderá exercer as súas funcións como concelleira delegada de área, dende o día 2 ao 10 de novembro de 2017, ambos os dous incluídos, segundo o seu escrito rexistrado de entrada o día 23 de outubro de 2017 co número 0/9328. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, mantive sen cambios a denominación e ámbito material da delegación xenérica conferida a prol de dona Aurora Carmen Ezzaroili Slaughter mediante Resolución da Alcaldía núm.446/2016, do 18 de marzo, para a área de Protección Civil, Policía Local e Sanidade. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de dona Aurora Carmen Ezzaroili Slaughter dende o día 2 ao 10 de novembro de 2017 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 26 de outubro de 2017. O alcalde Óscar A. García Patiño
24/11/2017 | Administración LocalMunicipal
Cedeira
Delegación de funcións da Alcaldía na primeira tenente de alcalde-presidencia da Xunta de Goberno Local día 20.11.2017

ANUNCIO Con data 17.11.2017 ditouse a seguinte resolución: “Asunto: DELEGACIÓN DE FUNCIÓNS DA ALCALDÍA NA PRIMEIRA TENENTE DE ALCALDE-PRESIDENCIA DA XUNTA DE GOBERNO LOCAL DÍA 20.11.2017 Sendo imposible a asistencia á Xunta de Goberno Local do día 20.11.2017, e de conformidade co disposto no artigo 23.3 da Lei 7/1985, do 2 de abril, reguladora das bases do réxime local; e no artigo 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, RESOLVO: Primeiro. –Delegar as funcións da presidencia da Xunta de Goberno Local do día 20.11.2017 na 1.ª tenente de alcalde, D.ª Virginia Margarita Frango Del Campillo. Segundo. –Notificar a presente resolución á interesada, así como publicala no taboleiro de edictos da Corporación e no Boletín Oficial da Provincia.” Cedeira, 17 de novembro de 2017. O alcalde Pablo Diego Moreda Gil
24/11/2017 | Administración LocalMunicipal
Cambre
Reincorporación ás funcións como concelleiro delegado da área de Daniel Carballada Rodríguez

Esta Alcaldía, con data do día 20 de novembro de 2017, ditou a Resolución número 2096/2017 que se transcribe a continuación: “Don Alfredo Javier Raluca Costisor, sétimo tenente de alcalde, comunicou a esta Alcaldía que por motivos persoais non podería exercer as súas funcións como concelleiro delegado de área, dende o día 31 de outubro ao 29 de novembro de 2017, ambos os dous incluídos, segundo escrito rexistrado de entrada o día 30 de outubro de 2017 co número 999/310. A vista do citado escrito, con data 2 de novembro de 2017 ditei a Resolución núm.1941/2017, na que avoquei a delegación xenérica efectuada a prol de don Alfredo Javier Raluca Costisor dende o día 31 de outubro ao 29 de novembro de 2017 ambos os dous incluídos, a partir dos cales continuaría no exercicio das funcións que lle foron delegadas por esta Alcaldía por Resolución núm.1841/2016, de data 18 de novembro. Visto o escrito presentado por don Alfredo Javier Raluca Costisor, rexistrado de entrada o día 20 de novembro de 2017 co número 000/10016, no que comunica o seu retorno ao municipio e solicita reincorporarse as súas funcións como concelleiro delegado. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, RESOLVO: Primeiro. –Deixar sen efecto a avocación da delegación xenérica efectuada por Resolución de Alcaldía núm.1941/2017, do 2 de novembro, polo que a partir da presente resolución don Alfredo Javier Raluca Costisor continuará no exercicio das funcións que lle foron delegadas por Resolución da Alcaldía núm.1841/2016, do 18 de novembro, respecto da Área de Cultura, Deportes e Mobilidade. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 21 de novembro de 2017. O alcalde Óscar A. García Patiño
24/11/2017 | Administración LocalMunicipal
Ortigueira
Secretaría
Delegación das competencias da concelleira de Educación e Cultura na primeira tenente de alcalde

ANUNCIO Delegación das competencias da concelleira de Educación e Cultura na primeira tenente de alcalde Por esta Alcaldía ditouse a seguinte resolucion: “O pasado día 9 de novembro de 2017 dona Juana Inmaculada Rabanedo Belattar presentou no Rexistro Xeral de Entrada neste Concello a súa renuncia ao cargo de concelleira. O día 10 de novembro de 2017 deuse conta de dita renuncia ao Concello Pleno. Con dita renuncia quedou vacante a Concellería de Educación e Cultura. Tendo en conta que o art.23.4 da Lei 7/1985, do 2 de abril, reguladora das Bases de Réxime Local, determina que o alcalde pode delegar o exercicio de determinadas atribucións nos membros da Xunta de Goberno Local, sen prexuízo das delegacións especiais que para labores específicos poida realizar a favor de calquera concelleiro, aínda que non pertenzan a aquela Xunta. Asemade, o art.43 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro, reproduce o disposto polo precepto legal citado, engadindo que as delegacións xenéricas referiranse a unha ou varias áreas ou materias determinadas, e poderán abarcar tanto a facultade de dirixir os servizos correspondentes como a de xestionalos en xeral, incluída a facultade de resolver mediante actos administrativos que afecten a terceiros. No uso das atribucións que me están conferidas RESOLVO: PRIMEIRO.–Delegar na primeira tenente de alcalde, dona Vanesa Trevín Pita, a Concellería de Educación e Cultura, que sumarase as delegacións da Concellería de Patrimonio, Medio Ambiente e Paisaxe. SEGUNDO.–-O ámbito de actuación dos asuntos a que se refire a delegación será o correspondente a todo o termo municipal. TERCEIRO.–As facultades que se delegan comprenderán tanto a iniciativa, consultaría da Alcaldía e Xunta de Goberno Local, así como a atribución de dirixir os servizos correspondentes como a de xestionalos en xeral, e información e relacións cidadás con respecto aos mesmos, excluíndose a facultade de ditar resolucións que afecten a terceiros ou comprometan gastos. CUARTO.–A presente delegación de atribucións terá efectos desde o día seguinte ao da data do presente decreto, dándose conta ao Concello Pleno na primeira sesión que celebre, publicándose no Boletín Oficial da Provincia.” O que se fai publico para xeral coñecemento. Ortigueira, 20 de novembro de 2017. O alcalde Juan Vicente Penabad Muras
24/11/2017 | Administración LocalMunicipal
Fene
Secretaría
Emprazamento dos interesados no recurso contencioso-administrativo de dereitos fundamentais 0000241 2017

O Xulgado do Contencioso-Administrativo N.º 1 de Ferrol remitiu ao Concello de Fene un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no Procedemento Dereitos Fundamentais 0000241/2017, correspondente ao recurso-contencioso administrativo interposto por Jiansheng Beye Isequilla, Julio Pascual Iulian Marius Nassif Fabelo, Salim Clerch Laiseca, Raquel Josefa Arizkorreta Sorinas, Joseph Michael Ayach Rauf, Yave Viljanen Almela e Petar Dimitrov Dotes Reshetnikova contra o Concello de Fene en relación ao acordo de suspensión do Pleno Extraordinario para o debate e votación da moción de censura interposta polo Partido Popular e Somos Fene contra o actual alcalde. En consecuencia, esta alcaldía mediante Resolución da Alcaldía núm.1320/2017 de 20.11.2017 acordou remitir o correspondente expediente administrativo, o que se notifica para xeral coñecemento de todas as persoas interesadas no procedemento, e se emprazan para que poidan comparecer como demandados ante o referido órgano xudicial no prazo de cinco días, contados desde o seguinte ao da publicación deste anuncio no Boletín Oficial da Provincia e na web municipal. Fene, 20 de novembro de 2017 O alcalde Juventino José Trigo Rey
24/11/2017 | Administración LocalMunicipal
Vimianzo
Formalización do contrato denominado “Execución de beirarrúas no lugar de Tines (POS+2017)”

De conformidade co disposto no artigo 154 do Texto Refundido da Lei de Contratos do Sector Público, faise pública a formalización do seguinte contrato administrativo formalizado polo Concello de Vimianzo: Vimianzo, 20 de novembro de 2017 O alcalde, Manuel Antelo Pazos
24/11/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 17 de novembro de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Porto do Son (expediente IN407A 2017/131-1)

Acordo do 17 de novembro de 2017 da Xefatura Territorial da Coruña polo que se somete a información pública a solicitude de autorización administrativa previa e de construción dunha instalación de distribución eléctrica no concello de Porto do Son (expediente IN407A 2017/131-1) Expte.: IN407A 2017/131-1 Solicitante: Unión Fenosa Distribución, S. A. Denominación: adecuación CT 15CG12 Portosín Concello: Porto do Son Características técnicas Novo CT 15CG12 Portosín tipo compacto telecontrolado con manobra exterior en local existente en edificio de Avda. da Constitución, 46, Portosín, concello de Porto do Son, cunha potencia de 400 KVA, unha relación de transformación de 20.000/400-230 V e configuración 2L+1P. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 17 de novembro de 2017. Isidoro Martínez Arca Xefe territorial da Coruña
24/11/2017 | Administración LocalMunicipal
Vedra
Secretaría-Intervención
Aprobación incial da modificación RPT 2017

EDICTO Aprobación inicial modificación RPT 2017 O Pleno do Concello, en sesión ordinaria celebrada o día vinte e cinco de outubro, aprobou inicialmente a modificación da relación de postos de traballo (RPT) do Concello de Vedra En cumprimento do disposto no artigo 202.2 da Lei 2/2015, do 29 de abril, de Emprego Público de Galicia, e disposicións concordantes, exponse ao público na Secretaría do Concello, por un prazo de 20 días hábiles, a contar dende o seguinte á publicación do presente edicto, coa finalidade de que durante o mesmo os interesados lexitimados poidan formular as reclamacións que consideren oportunas, que deberán dirixirse ao Sr. alcalde-presidente da Corporación. Vedra, 23 de novembro de 2017. O ALCALDE Asdo.: Carlos Martínez Carrillo